Leonard Oprea

Leonard Oprea (n. 16 decembrie 1953 la Prejmer, Brașov) este un prozator, poet, haijin și eseist contemporan român și american. A urmat Liceul Andrei Șaguna din Brașov, apoi Universitatea Transilvania din Brașov, având și o specializare în mass-media la California State University la Chico, în 1990.
Leonard Oprea debutează în 1981 cu proză scurtă în revista literară Vatra din Târgu Mureș.
În perioada 1981 - 1987 publică proză în principalele reviste literare naționale, pentru care primește premii literare naționale pentru proză scurtă în 1981, 1982, 1984, 1985.
Între 1978 și 1989 devine disident anticomunist . Este interogat de către Securitate. Participă la revolta muncitorilor din Brașov, din 15 noiembrie 1987. După această dată este interzis ca scriitor de către Cenzura ceaușista, prin înștiințare oficială din partea Consiliului Culturii și Educației Socialiste (CCES).
Între 1990 și 2006 publică în România articole și eseuri, proză în reviste literare și culturale naționale: Orizont, Timpul, Atelier LiterNet.
În 1992 creează Fundația Culturală "Vladimir Colin", onorînd cu premiile sale intelectuali români și americani-români, cum sunt: Vladimir Tismăneanu, Andrei Codrescu, Nicolae Manolescu, Șerban Foarță, Bogdan Ficeac, Radu Pavel Gheo, Mircea Opriță.
În 1995 fondează editura Athena Publishing House. Fondator, editor și patron al editurii Athena Publishing House, din București, Leonard Oprea editează și publică la această editură, în 1995, trei ediții bibliofile și bilingve (Engleză-Română - autor retroversiuni profesorul Bogdan Ștefănescu, Universitatea din București), cărți care prezintă poezii și eseuri create de Nichita Stănescu, Constantin Noica și Mircea Eliade. Aceste ediții speciale, Leonard Oprea le-a distribuit, non-profit, Bibliotecilor, Universităților, Institutelor Culturale și Ambasadelor din Europa, America și Japonia, având ca scop diseminarea Culturii Române în lumea întreagă.
Între 2003 și 2006 publică articole, proză, eseuri și meditații creștine în SUA si Canada, în săptămânalul New York Magazin, în revista culturală americano-română Romanian Times, în săptămânalul electronic internațional Acum., precum si în revista culturală Atheneum, din Vancouver, Canada (2005 și 2006) .
Printre cărțile publicate după 2008 a introdus două inovații literare, contribuții originale atât pentru literatura română cât si cea universală: romanul haiku si eseul "respirația." "Respiratia "– este o relativ scurtă, simplă și profundă meditație (aforism, cugetare, poezie, poem, proză scurtă etc.) încheiată întru doar un haiku ce re-deschide meditația spre noi universuri de întrebări și răspunsuri asupra condiției umane. De exemplu "Theophil Magus in America – 1001 Respirații” e compus din "respirații". Cele două romane haiku au apărut in limba engleză, "Theophil Magus in Baton Rouge - a haiku novel," și "The Daily Agony of Theophil Magus - Jazz & Blues Haiku Novel for Anna-Maria."
Începând din 1999 a trăit în SUA, la Boston, Massachusetts, dar din 2015 s-a întors în Romania unde își continuǎ activitatea literară. Începînd din 2016, Leonard Oprea are o rubrică săptămînală în „Literatura de Azi”, revistă online sub egida Uniunii Scriitorilor din România. Publică în rubrica sa „Respirații” - noul tip de eseu creat de autor în SUA. In 2021, seria "Theophil Magus" cuprinde 18 volume, cu numeroase laude de la critici. Criticul american Piero Scaruffi plasează romanul **Cele Nouă Învățături ale lui Theophil Magus despre Magia Transilvană (vol. I din Trilogia lui Theophil Magus) pe locul 9 printre cele mai bune 10 romane în literatura română. În 2022 publică vastul roman puzzle-suprarealist de acțiune, dragoste, istorie și analiză social-politică,**EPHPHATHA sau, Asasinul unui președinte considerat de criticul literar Marian Odangiu ca fiind "unul dintre cele mai bune romane social-politice și istorice din ultimii 30 de ani.", In noembrie 2023 autorul a căpătat "Premiul Special al Juriului Pentru Proză" din partea Uniunii Scriitorilor din Timișoara pentru aceasta carte..